**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**«Коми Республика мутасын меститчысь**

**уна патераа керкаясын ӧтувъя эмбур**

**капитальнӧя дзоньталӧмсӧ котыртӧм йылысь»**

**Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2021 вося ӧшым тӧлысь 15 лунӧ

**1 статья.** Пыртны **«Коми Республика мутасын меститчысь уна патераа керкаясын ӧтувъя эмбур капитальнӧя дзоньталӧмсӧ котыртӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2013, 17 №, 351 ст.; 2014, 9 №, 114 ст.; 13 №, 199 ст.; 2015, 7 №, 76 ст.; 21 №, 288 ст.; 2016, 4 №, 61 ст.; 17 №, 222 ст.; 18 №, 255 ст.; 2017, 5 №, 87 ст.; 26 №, 456 ст.; 2018, 4 №, 56 ст.; 10 №, 165 ст.; 14 №, 245 ст.; 2019, 8 №, 104 ст.; 15 №, 213 ст.; 20 №, 301 ст.; 2020, 22 №, 370 ст.; 2021, 6 №, 111 ст.) татшӧм вежсьӧмъяс:**

1. 4 статьяын:

1) 2 юкӧнса 1 пункт гижны тадзи:

«1) шӧр конструкция элементъяслӧн (вевт, стенъяс, подув), а сідзжӧ уна патераа керкаын биӧн, шоныдӧн, биаруӧн, ваӧн могмӧдан да ва бокӧ нуӧдан керкапытшса инженернӧй системаяслӧн техническӧй серпас;»;

2) содтыны татшӧм сюрӧса 22 юкӧн:

«22. Капитальнӧя дзоньталан дінму уджтасӧн медшӧр пӧрадокын позьӧ урчитны биаруӧн могмӧдан керкапытшса инженернӧй системаяс дзоньталӧм, лифтъяс дзоньталӧм, вежӧм, ӧнъяӧдӧм, лифтса шахтаяс, машиннӧй да блочнӧй жыръяс дзоньталӧм серти уджъяс.»;

3) 5 юкӧнса нёльӧд абзацын «3, 4 да 41 юкӧнъяслӧн нормаясӧн» кывъяс вежны «3, 31, 4, 41 да 42 юкӧнъяслӧн нормаясӧн» кывъясӧн.

2. Содтыны татшӧм сюрӧса 41 статья:

**«41 статья. Капитальнӧя дзоньталан дінму уджтас збыльмӧдан**

 **дженьыд кадся планъяс**

1. Капитальнӧя дзоньталан дінму уджтас збыльмӧдӧм, уна патераа керкаясын ӧтувъя эмбур капитальнӧя дзоньталӧмсӧ нуӧдан кадколастъяссӧ стӧчмӧдӧм, уна патераа керкаясын ӧтувъя эмбур капитальнӧя дзоньталӧм серти услугаяслысь да (либӧ) уджъяслысь планируйтан сикасъяссӧ стӧчмӧдӧм, капитальнӧя дзоньталӧм серти канмусянь отсӧг, муниципальнӧй отсӧг сикасъяссӧ да йӧрышсӧ индӧм могысь Коми Республикаса Веськӧдлан котыр вынсьӧдӧ капитальнӧя дзоньталан дінму уджтас збыльмӧдан дженьыд кадся (куим во вылӧ кадколастӧн индӧм кадколастын вояс серти юклӧмӧн) планъяс (водзӧ – дженьыд кадся планъяс) сыӧн урчитӧм пӧрадокын.

2. Дженьыд кадся планъяссӧ лӧсьӧдӧны:

1) Россия Федерацияса оланін кодекслӧн 185 статьяӧн да «Коми Республикаса дінму оператор йылысь» Коми Республикаса Оланпаслӧн 6 статьяса 1 юкӧнӧн урчитӧм корӧмъяссӧ тӧд вылӧ босьтӧмӧн уна патераа керкаясын ӧтувъя эмбур капитальнӧя дзоньталан могъяс вылӧ дінму операторлӧн тшӧт, тшӧтъяс вылын воддза воын видзтӧм сьӧм колясъясӧн да ӧнія воын капитальнӧя дзоньталӧм вылӧ воан взносъяслысь прогнозируйтан йӧрышӧн вӧдитчан принцип вылӧ мыджсьӧмӧн;

2) дінму операторлӧн тшӧт, тшӧтъяс вылын уна патераа керкаясын ӧтувъя эмбур капитальнӧя дзоньталӧм вылӧ сьӧм чукӧртан збыльвывса тшупӧд вылӧ мыджсьӧмӧн уна патераа керкаясын ӧтувъя эмбур капитальнӧя дзоньталӧм серти удж йӧрышсӧ стӧчмӧдны коланлун серти принцип вылӧ мыджсьӧмӧн;

3) Россия Федерацияса оланін кодекслӧн 189 статьяса 6 юкӧнӧн урчитӧм пӧрадокын йӧрышын, мыйта колӧ авария, вӧр-ва либӧ техногеннӧй сяма мукӧд виччысьтӧмтор бӧрын артмӧм колясъяссӧ бырӧдӧм могысь, уна патераа керкаын ӧтувъя эмбур капитальнӧя дзоньталӧмсӧ нуӧдӧмкӧд йитӧдын ӧнія кадлы лӧсьӧдан принцип вылӧ мыджсьӧмӧн.

3. Коми Республикаын меставывса асвеськӧдлан органъяс вынсьӧдӧны капитальнӧя дзоньталан дінму уджтас збыльмӧдан дженьыд кадся планъяссӧ сэк, кор тайӧс урчитӧма Коми Республикаса Веськӧдлан котырлӧн нормативнӧй инӧда актӧн, тайӧ нормативнӧй инӧда актӧн урчитӧм пӧрадокын.».

3. 5 статьялӧн 1 юкӧнса мӧд абзацын «вит во» кывъяс вежны «нёль во» кывъясӧн.

**2 статья.** Тайӧ Оланпасыс вынсялӧ сійӧс официальнӧя йӧзӧдӧм бӧрын дас лун кольӧм мысти.

Тайӧ Оланпаслӧн 1 статьяын 3 пунктса положениеясыс паськалӧны уна патераа керкаясын жыръяс киын кутысьяс вылӧ, кутшӧмъясӧс пыртӧма уна патераа керкаясын ӧтувъя эмбур капитальнӧя дзоньталан дінму уджтасӧ тайӧ Оланпас вынсялӧм бӧрын сійӧс выльмӧдігӧн.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2021 вося ӧшым тӧлысь 21 лун

149-РЗ №